smcproject/ml-wiki-sentences huggingface dataset:
ഒരു ബഹിരാകാശയാത്രികന്റെ ഡയറിക്കുറിപ്പ് എന്ന 1961 ൽ സന്ദേശ്മാസികയിൽ പ്രസിദ്ധീകരിച്ച കഥയിലാണ് ഷൊങ്കുവിനെ  റായ് ആദ്യമായി അവതരിപ്പിക്കുന്നത് .
ടിലു എന്നു ഓമനപ്പേരുള്ള ഷൊങ്കു ജൂൺ 16 നു ജനിച്ചെന്നും പതിനാറാം വയസിൽ ബിരുദം നേടിയെന്നും കഥകളിൽ വിവരിക്കുന്നു.
രസതന്ത്രവും ഭൗതിക ശാസ്ത്രവും പഠിച്ച് ഇരുപതാമത്തെ വയസ്സിൽ സ്കോട്ടിഷ് ചർച്ച് കോളേജിൽ പ്രൊഫസ്സറായി നിയമിതനുമായെന്നും ചിത്രീകരിക്കുന്ന ഈ കഥാപാത്രത്തിനു 69 ഭാഷകൾ പരിചിതമാണ്.
ആനന്ദമേള എന്ന ബാലമാസികയിൽ ഈ കൃതികൾ പ്രസിദ്ധീകരിച്ചിട്ടുണ്ട്.
പ്രമാണം:Rajarshi shonku2.jpg Shonku holding Newton (on left) സ്വാധീനം
ആർതർ കോനൻ ഡോയ്ലിന്റെ ഷെർലക് ഹോംസ് കൃതികളിലെ പ്രൊഫസർ ചലഞ്ചർ എന്ന കഥാപാത്രത്തിന്റെ  സ്വാധീനം ഈ കൃതികളിലുണ്ടെന്നു റേ സമ്മതിച്ചിരുന്നു.
അധികവായനയ്ക്ക് Information on Professor Shonku at SatyajitRay.org അവലംബം ↑ http://www.frontline.in/arts-and-culture/cinema/shonku-on-big-screen/article10073920.ece?homepage=true ↑ ↑ {{ cite web }} : Unknown parameter | deadurl= ignored ( | url-status= suggested) ( help )
പ്രൊബീർ ഗുഹ
ബംഗാളിനാടക സംവിധായകനും, ജനകീയ നാടക പ്രസ്ഥാനത്തിന്റെ പ്രമുഖപ്രവർത്തകനുമാണ് പ്രൊബീർ ഗുഹ .
(ജ: 1948, ഖർദാ- കൊൽകത്ത)പ്രൊബീർ രൂപം കൊടുത്തആദ്യത്തെ നാടക സംഘമായിരുന്നു നഹിൻ നാം .
പിന്നീട് 1977 ൽലിവിങ് തിയേറ്റർ എന്ന നാടക സമിതിയ്ക്കും ഗുഹ രൂപം കൊടുക്കുകയുണ്ടായി.
സംഗീത നാടക അക്കാദമി അവാർഡ് പ്രൊബീറിനു നൽകപ്പെട്ടിട്ടുണ്ട്.
അൻപതിലേറെ നാടകങ്ങൾ ഗുഹ സംവിധാനം ചെയ്തിട്ടുണ്ട്.
പുറംകണ്ണി http://probirguha.blogspot.in/2009/04/theatre-of-probir-guha_23.html അവലംബം
അലക്സിയസ് II ഇംഗ്ലീഷ് വിലാസം https://ml.wikipedia.org/wiki/Alexios_II_Komnenos
ബൈസാന്തിയൻ ചക്രവർത്തിയായിരുന്നു അലക്സിയസ് II .
മാനുവൽ കൊംനേനസ് ഒന്നാമന്റെയും അന്ത്യോഖ്യയിലെ റയ്മോണ്ട് രാജകുമാരന്റെ പുത്രി മേരിയുടെയും പുത്രനായി 1169-ൽ അലക്സിയസ് കോംനേനസ് ജനിച്ചു.
പിതാവ് 1180 സെപ്റ്റബർ 14-ന് നിര്യാതനായി.
തുടർന്ന് 11 വയസ്സുമാത്രം പ്രായമുള്ള അലക്സിയസ് II ചക്രവർത്തിയായി; മാതാവായ മേരി റീജന്റായി ഭരണം ആരംഭിച്ചു.
മാനുവലിന്റെ ഒരു ബന്ധുവായ അലക്സിയസ് എന്നൊരാളെ പ്രോട്ടോസെബസ്റ്റസ് (പ്രതിനിധി) ആയി പുതിയ റീജന്റ് നിയമിച്ചു.
ഇദ്ദേഹത്തിന്റെ ഭരണം പൊതുജനങ്ങൾക്കു ഹിതമായില്ല.
അലക്സിയസ് ചക്രവർത്തിയുടെ സഹോദരിയായ മേരിയും അവരുടെ ഭർത്താവായ മോണ്ട് ഫെറാറ്റിലെ റാനിയറും കൂടി ഈ ഭരണം അവസാനിപ്പിക്കാൻ നടത്തിയ ശ്രമം വിജയിച്ചില്ല.
1182 മേയിൽ തലസ്ഥാനത്തുടനീളം കലാപമുണ്ടായി.
ഈ അവസരം തനിക്കനുകൂലമായി പ്രയോജനപ്പെടുത്താൻ മാനുവൽ I ന്റെ (1143-80) സഹോദരനായ അൻഡ്രോണിക്കസ് കൊംനേനസ് എത്തി; പ്രോട്ടോസെബസ്റ്റസായ അലക്സിയസിനെ ബന്ധനസ്ഥനാക്കിയശേഷം അന്ധനാക്കി.
ചക്രവർത്തിയായ അലക്സിയസ് II ന്റെ രക്ഷാകർതൃത്വം ആൻഡ്രോണിക്കസ് ഏറ്റെടുത്തു.
രാജമാതാവായ മേരിയെ വധിക്കാനുള്ള കല്പനയിൽപ്പോലും അലക്സിയസ് ചക്രവർത്തിക്ക് ഒപ്പുവയ്ക്കേണ്ടിവന്നു.
1183-ൽ അൻഡ്രോണിക്കസ് സഹചക്രവർത്തിയായി; അധികം വൈകാതെ അലക്സിയസ് വധിക്കപ്പെട്ടു (1183).
അദ്ദേഹത്തിന്റെ യുവവിധവയായ ആഗ്നസിനെ (ഫ്റാൻസിലെ ലൂയി VII-ന്റെ പുത്രി) അൻഡ്രോണിക്കസ് വിവാഹം കഴിച്ചു.
പുറത്തേക്കുള്ള കണ്ണികൾ http://www.roman-emperors.org/alexiicom.htm http://www.britannica.com/EBchecked/topic/14564/Alexius-II-Comnenus http://www.sccs.swarthmore.edu/users/08/ajb/tmve/wiki100k/docs/Alexios_II_Komnenos.html Archived 2012-07-05 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അലക്സിയസ് II (1169 - 1183) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അലക്സിയസ് V ഇംഗ്ലീഷ് വിലാസം https://ml.wikipedia.org/wiki/Alexios_V_Doukas
അലക്സിയസ് V ബൈസാന്തിയൻ ചക്രവർത്തിയായിരുന്നു .
അലക്സിയസ് III ന്റെ ജാമാതാവായ ഇദ്ദേഹത്തിന്റെ ആദ്യത്തെ പേര് അലക്സിയസ് ഡ്യൂക്കാസ് മുർട്ട് സുപ്ലസ് എന്നാണ്.
1204 ജനുവരിയിൽ ചക്രവർത്തിയായി.
കുരിശുയുദ്ധക്കാരുമായി നിരന്തരം സമരത്തിലേർപ്പെട്ടു; ഒടുവിൽ കോൺസ്റ്റാന്റിനോപ്പിൾ രക്ഷിക്കാൻ കഴിയാതെ മോറിയയിലേക്ക് ഓടിപ്പോയി.
അവിടെവച്ച് ശ്വശുരനായ അലക്സിയസ് IIIനെ അഭയം പ്രാപിച്ചു.
പക്ഷേ, അഭയം പ്രാപിച്ച അലക്സിയസ് V-നെ അലക്സിയസ് III അന്ധനാക്കി കുരിശുയുദ്ധക്കാരെ ഏല്പിച്ചു.
കുരിശുയുദ്ധക്കാർ അലക്സിയസ് V-നെ അലക്സിയസ് IVന്റെ ഘാതകനെന്ന നിലയ്ക്ക് കോൺസ്റ്റാന്റിനോപ്പിളിലെ ഒരു വലിയ സ്തൂപത്തിൽ നിന്നും വലിച്ചെറിഞ്ഞു വധിച്ചു.
ഇതുകൂടികാണുക ബൈസാന്തിയൻ സാമ്രാജ്യം പുറത്തേക്കുള്ള കണ്ണികൾ http://www.britannica.com/EBchecked/topic/14580/Alexius-V-Ducas-Mourtzouphlus http://encyclopedia2.thefreedictionary.com/Alexios+V+Doukas കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അലക്സിയസ് V (? - 1204) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അലക്സിയസ് (വിവക്ഷകൾ) ഇംഗ്ലീഷ് വിലാസം https://ml.wikipedia.org/wiki/Alexius
അലക്സിയസ് എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
ബൈസാന്തിയൻ സാമ്രാജ്യത്തിന്റെ ചക്രവർത്തിമാരായിരുന്നു അലക്സിയസ്.
അലക്സിയസ് I അലക്സിയസ് II അലക്സിയസ് III അലക്സിയസ് IV അലക്സിയസ് V ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
അലക്സിയസ് III ഇംഗ്ലീഷ് വിലാസം https://ml.wikipedia.org/wiki/Alexios_III_Angelos
ബൈസാന്തിയൻ ചക്രവർത്തിയായിരുന്നു അലക്സിയസ് III .
അലക്സിയസ് ആഞ്ജലസ്, അലക്സിയസ് I ന്റെ പൗത്രനായ അൻഡ്രോണിക്കസ് ആഞ്ജലസിന്റെ രണ്ടാമത്തെ പുത്രനായിരുന്നു.
1195-ൽ സൈന്യസഹായത്തോടെ ചക്രവർത്തിയായി .
സഹോദരനായ ഐസക്ക് II നെ അന്ധനാക്കിയശേഷം തടവിൽ പാർപ്പിച്ചു.
ബാൾക്കൻ പ്രദേശങ്ങളിൽ ബൈസാന്തിയൻ സാമ്രാജ്യത്തിനുണ്ടായിരുന്ന സ്വാധീനശക്തി അദ്ദേഹത്തിന്റെ കാലത്തു ക്ഷയിച്ചു.
1195-ലും 1196-ലും ബൾഗേറിയയ്ക്കെതിരായി അലക്സിയസ് III യുദ്ധം നടത്തിയെങ്കിലും അതു വിജയിച്ചില്ല.
കുരിശുയുദ്ധത്തിലെ കക്ഷികൾ കോൺസ്റ്റാന്റിനോപ്പിൾ ആക്രമിച്ച് 1203-ൽ കീഴടക്കി, ഐസക്ക് കകനെ വീണ്ടും ചക്രവർത്തിയാക്കി വാഴിച്ചു.
ഇതിനെത്തുടർന്ന് അലക്സിയസ് III ത്രെയിസിലേക്കോടിപ്പോയി.
അവിടെയുള്ള മോസിനേപെലിസിൽവച്ച് സിംഹാസനം വീണ്ടെടുക്കാൻ അന്ത്യശ്രമം നടത്തിയെങ്കിലും അതും പരാജയപ്പെട്ടു.
പിന്നീടിദ്ദേഹം എപ്പിറസിലെ ഏകാധിപതിയായ മൈക്കയിൽ ആഞ്ജലസിന്റെ സംരക്ഷണയിലായി; തുടർന്ന് ഏഷ്യാമൈനറിലെത്തി ഇക്കോണിയം (കോനിയ) സുൽത്താന്റെ സഹായം സ്വീകരിച്ചു.
അവിടെനിന്നും തന്റെ ജാമാതാവായ തിയോഡർ ലാസ്കാറസിനെതിരായി യുദ്ധം നടത്തി.
1210-ൽ തിയോഡർ അലക്സിയസ് III നെ തടവുകാരനാക്കി; നിക്കെയിലെ സന്ന്യാസാശ്രമത്തിലേക്കയച്ചു.
അവിടെവച്ച് 1210-ൽ ഇദ്ദേഹം അന്തരിച്ചു.
പുറത്തേക്കുള്ള കണ്ണികൾ http://www.britannica.com/EBchecked/topic/14568/Alexius-III-Angelus http://www.geni.com/people/Alexios-III-Angelos-Emperor-of-the-East/6000000000515214098 കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അലക്സിയസ് III (ഭ.കാ. 1195 - 1203) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അലക്സിസ് ആർക്വെറ്റെ ഇംഗ്ലീഷ് വിലാസം https://ml.wikipedia.org/wiki/Alexis_Arquette
അലക്സിസ് ആർക്വെറ്റെ (ജനനം: റോബർട്ട് ആർക്വെറ്റ്; ജൂലൈ 28, 1969 - സെപ്റ്റംബർ 11, 2016) ഒരു അമേരിക്കൻ നടിയായിരുന്നു.
ഒരു നടനും സംവിധായകനുമായ ലൂയിസ് ആർക്വെറ്റെയുടെയും ജൂത വംശജയും നടി, കവയിത്രി, തിയേറ്റർ ഓപ്പറേറ്റർ, ആക്ടിവിസ്റ്റ്, അഭിനയ അധ്യാപിക, തെറാപ്പിസ്റ്റ് എന്നീ നിലകളിൽ പ്രവർത്തിച്ചിരുന്ന ബ്രെൻഡ ഒലിവിയ "മാർഡി" (മുമ്പ്, നോവാക്ക്) എന്നിവരുടെ അഞ്ച് മക്കളിൽ നാലാമത്തേയാളായി ലോസ് ഏഞ്ചൽസിലാണ് ആർക്വെറ്റെ ജനിച്ചത്.
, അവലംബം ↑ ↑ ↑ ↑ ↑
അലക്സിസ് ഡെ ടോക്വിൽ ഇംഗ്ലീഷ് വിലാസം https://ml.wikipedia.org/wiki/Alexis_de_Tocqueville
പ്രസിദ്ധനായ ഫ്രഞ്ച് രാജ്യതന്ത്രജ്ഞനും ചരിത്രകാരനും രാഷ്ട്ര മീമാംസകനുമായിരുന്നു അലക്സിസ് ഡെ ടോക്വിൽ .
അമേരിക്കൻ ജനാധിപത്യത്തെക്കുറിച്ചും ഫ്രഞ്ചുവിപ്ളവത്തെക്കുറിച്ചും ആധികാരിക ഗ്രന്ഥങ്ങൾ ഇദ്ദേഹം രചിച്ചിട്ടുണ്ട്.
1805 ജൂലൈ 29നു് ഫ്രാൻസിലെ പാരീസിനടുത്തുള്ള വെർനിയൂലിൽ ഒരു നോർമൻ കുടുംബത്തിലാണു് അലക്സിസ് ഡെ ടോക്വിൽജനിച്ചതു്. 'ഡെമോക്രസി ഇൻ അമേരിക്ക' എന്ന കൃതിയുടെ കൈയ്യെഴുത്തുപ്രതിയുടെ ഒരു താൾ
പാരിസിൽ നിയമപഠനം പൂർത്തിയാക്കിയ ഇദ്ദേഹം ജഡ്ജിയായി നിയമിതനായി.
ന്യായാധിപനായി ജോലി ചെയ്യുമ്പോൾ 1831ൽ അമേരിക്കൻ ശിക്ഷാസമ്പ്രദായത്തെപ്പറ്റി പഠിക്കാനായി അലക്സിസ് അമേരിക്ക സന്ദർശിച്ചു.
ഈ സന്ദർശനവേളയിൽ അമേരിക്കയിലെ രാഷ്ട്രീയ പരിതഃസ്ഥിതിയെക്കുറിച്ചും അദ്ദേഹം പഠനം നടത്തി.
ഒരു വർഷത്തിനുശേഷം മടങ്ങിയെത്തിയ ടോക്വിൽ തന്റെ അമേരിക്കൻ പഠനങ്ങളെ ആധാരമാക്കി 'ഡെമോക്രസി ഇൻ അമേരിക്ക' (De la de'mocratic en Amerique) എന്ന 4 വാല്യങ്ങളുള്ള ഗ്രന്ഥം രചിക്കുകയും 1835ൽ അതു പ്രസിദ്ധീകരിക്കപ്പെടുകയും ചെയ്തു.
മൊണ്ടെസ്ക്യൂവിനു (1689-1755) ശേഷമുള്ള ഏറ്റവും വലിയ രാഷ്ട്രീയ ചിന്തകനെന്ന ഖ്യാതി ഈ ഗ്രന്ഥത്തിലൂടെ നേടിയെടുക്കുവാൻ ഇദ്ദേഹത്തിനു സാധിച്ചു.
1839ൽ അലക്സിസ് ഡെ ടോക്വിൽ ചേംബർ ഒഫ് ഡെപ്യൂട്ടീസിലേക്ക് തെരഞ്ഞെടുക്കപ്പെട്ടു.
1848ൽ ഫ്രാൻസിൽ നടന്ന വിപ്ലവത്തിൽ സോഷ്യലിസ്റ്റുകളുടെ വലിയ വിമർശകനായിരുന്നു ടോക്വിൽ.
1849ൽ അലക്സിസ് നാഷണൽ അസംബ്ലിയുടെ വൈസ് പ്രസിഡന്റു പദവിയിലെത്തി.
അക്കാലത്തു് ഫ്രാൻസിലെ രണ്ടാം റിപ്പബ്ലിക്കിൽ വിദേശകാര്യമന്ത്രിപദവിയിലും അദ്ദേഹം പ്രവർത്തിച്ചു.
കൃതികൾ ഡെമോക്രസി ഇൻ അമേരിക്ക (De la de'mocratic en Amerique) - നാലുഭാഗങ്ങൾ ദി ഓൾഡ് റെജൈം ആൻഡ് ദ് റവല്യൂഷൻ (L'Ancien Regime et la re'volution) റികളക്ഷൻസ് അവലംബം ↑ Alexis de Tocqueville - www.goodreads.com 1 2
അലക്സിയസ് I ഇംഗ്ലീഷ് വിലാസം https://ml.wikipedia.org/wiki/Alexios_I_Komnenos
അലക്സിയസ് I ബൈസാന്തിയൻ ചക്രവർത്തിയായിരുന്നു .
ജോൺ കൊംനേനസിന്റെ മൂന്നാമത്തെ പുത്രനായി 1056-ൽ കോൺസ്റ്റാന്റിനോപ്പിളിൽ ജനിച്ചു .
ഏഷ്യാമൈനർ , ഗ്രീസ് എന്നിവിടങ്ങളിലെ ആക്രമണങ്ങളിൽ പങ്കെടുത്ത് വിജയം നേടി.
പട്ടാളക്കാരുടെ പ്രീതി സമ്പാദിച്ച അലക്സിയസ് 1081 ഏപ്രിലിൽ 4-ന് ബൈസാന്തിയൻ ചക്രവർത്തിയായി.
രാജ്യത്തിനകത്തും പുറത്തുമുള്ള ശത്രുക്കളെ എതിരിടാനുള്ള കരുത്ത് ചക്രവർത്തിയായ സീസഫോറസ് IIIന് (1078-81) ഇല്ലാതിരുന്നതിനാലായിരുന്നു അലക്സിയസിനെ തത്സ്ഥാനത്ത് പ്രതിഷ്ഠിച്ചത്.
പുതിയ ചക്രവർത്തി നോർമൻകാരിൽനിന്നും തെസ്സിലി വീണ്ടെടുക്കുകയും ത്രെയിസിലെ പെഷ്നേഗുകളെയും കുമാൻകാരെയും പുറത്താക്കുകയും ചെയ്തു; ഏഷ്യാമൈനറിലെ തുർക്കികൾക്കെതിരായി യുദ്ധം നയിച്ചു.
1096-ൽ ഒന്നാം കുരിശുയുദ്ധം കഴിഞ്ഞു മടങ്ങുന്നവർ ഇദ്ദേഹത്തെ ശല്യപ്പെടുത്തിയെങ്കിലും, അവരെ ഇദ്ദേഹം പുറത്താക്കി.
അധഃപതിക്കാൻ തുടങ്ങിയ ബൈസാന്തിയൻ സാമ്രാജ്യത്തെ കുറച്ചുകാലംകൂടി സംരക്ഷിച്ചു എന്നതാണ് അലക്സിയസിന്റെ നേട്ടം.
ഇടപ്രഭുക്കന്മാരെ അമർച്ച ചെയ്യുവാൻ ഇദ്ദേഹം ഉന്നത പുരോഹിതവർഗത്തെ കരുവാക്കി.
പാശ്ചാത്യ ക്രിസ്ത്യാനികൾക്ക് ഇദ്ദേഹം സമ്മതനായിരുന്നില്ല.
കഴിവുള്ള ഭരണാധികാരി, സൈന്യാധിപൻ, ഭരണതന്ത്രജ്ഞൻ എന്നീ നിലകളിലും പ്രശസ്തിയാർജിച്ച അലക്സിയസ് I, 1118-ൽ അന്തരിച്ചു.
ഇദ്ദേഹത്തെക്കുറിച്ച്, ഇദ്ദേഹത്തിന്റെ പുത്രിയും പ്രശസ്ത ചരിത്രകാരിയുമായ അന്നാ കൊംനേന ഒരു ജീവചരിത്രഗ്രന്ഥം (The Alexiad) രചിച്ചിട്ടുണ്ട്.
ഇതുകൂടികാണുക ബൈസാന്തിയൻ സാമ്രാജ്യം അവലംബം പുറത്തേക്കുള്ള കണ്ണികൾ http://www.britannica.com/EBchecked/topic/14548/Alexius-I-Comnenus http://historymedren.about.com/od/awho/p/who-alexius-comnenus.htm Archived 2012-06-28 at the Wayback Machine .
http://www.sccs.swarthmore.edu/users/08/ajb/tmve/wiki100k/docs/Alexios_I_Komnenos.html Archived 2012-07-03 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അലക്സിയസ് I (1048 - 1118) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അലക്സിയസ് IV ഇംഗ്ലീഷ് വിലാസം https://ml.wikipedia.org/wiki/Alexios_IV_Angelos
ബൈസാന്തിയൻ ചക്രവർത്തിയായിരുന്നു അലക്സിയസ് IV .
അലക്സിയസ് III അന്ധനാക്കി വധിച്ച (1195) ചക്രവർത്തിയായ ഐസക്ക് II-ന്റെ പുത്രനായിരുന്നു അലക്സിയസ് ആഞ്ജലസ്.
കുരിശുയുദ്ധത്തിലെ കക്ഷികളെ കോൺസ്റ്റാന്റിനോപ്പിളിലേക്കു ക്ഷണിച്ചുവരുത്തി.
അവരുടെ സഹായത്തോടെ ഐസക്ക് ചക്രവർത്തിയായപ്പോൾ അലക്സിയസ് IV സഹചക്രവർത്തിയായി; ഐസക്കിന്റെ മരണത്തെത്തുടർന്ന് പൂർണാധികാരം പിടിച്ചെടുത്തു.
സൈനികസാമ്പത്തിക സഹായങ്ങൾ നൽകി കുരിശുയുദ്ധത്തിൽ പങ്കെടുക്കുന്നവരെ സഹായിക്കാമെന്നു ചക്രവർത്തി വാഗ്ദാനം ചെയ്തിരുന്നു.
ഇതു ചക്രവർത്തിക്കു പാലിക്കാൻ കഴിയാഞ്ഞതിനെത്തുടർന്ന് അവരുമായി കലഹത്തിലായി.
അലക്സിയസ് IIIന്റെ ജാമാതാവായ ഡ്യൂക്കാസ് മുർട്ട് സുപ്ലസ്സിന്റെ നേതൃത്വത്തിൽ കുരിശുയുദ്ധക്കാർ അലക്സിയസ് IVനെ വളഞ്ഞു.
1204 ഏപ്രിൽ 4-ന് അവർ കോൺസ്റ്റാന്റിനോപ്പിൾ കീഴടക്കി അലക്സിയസ് IV നെ വധിച്ചു.
ഐസക്കും ഇതോടൊപ്പം നിര്യാതനായി.
ഫ്ലാൻഡേഴ്സിലെ ബാൾഡ്വിനെ കുരിശുയുദ്ധക്കാർ അവിടത്തെ ലത്തീൻ ചക്രവർത്തിയാക്കി.
പക്ഷേ, ഡ്യൂക്കാസ് ഇത് അംഗീകരിക്കാതെ അലക്സിയസ് V എന്ന പേരു സ്വീകരിച്ച് ചക്രവർത്തിയായി സ്വയം പ്രഖ്യാപിച്ചു.
പുറത്തേക്കുള്ള കണ്ണികൾ http://www.britannica.com/EBchecked/topic/14573/Alexius-IV-Angelus http://encyclopedia2.thefreedictionary.com/Alexios+IV+Angelos കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അലക്സിയസ് IV (? - 1204) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അർദ്ധ നിത്യഹരിത വനം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2010 നവംബർ മുതൽ തുടരുന്നു.
നിത്യ ഹരിത വൃക്ഷങ്ങളും ഇല പൊഴിക്കുന്ന മരങ്ങളും ഒരു പോലെ വളരുന്ന വനമാണ്.
ഈ വനത്തിന്റെ അടിത്തട്ടിൽ ധാരാളം പൊന്തക്കാടുകൾ വളരുന്നു.
ഉഷ്ണമേഖലാ അർദ്ധ നിത്യഹരിത വനങ്ങളെ അടിസ്ഥാനപരമായി ഉഷ്ണമേഖലാ ആർദ്ര നിത്യഹരിത വനങ്ങൾക്കും ഉഷ്ണമേഖലാ ഇലപൊഴിയും വനങ്ങൾക്കും ഇടയിലുള്ള ഒരു പരിവർത്തന തരം വനമായി തരംതിരിക്കുന്നു.
ഉഷ്ണമേഖലാ ആർദ്ര നിത്യഹരിത വനങ്ങളുമായി താരതമ്യപ്പെടുത്തുമ്പോൾ, ഇവ വരണ്ട സ്ഥലങ്ങളാണ്.
ബയോട്ടിക് ഘടകങ്ങൾ (നിർമ്മാതാവ്, ഉപഭോക്താക്കൾ, വിഘടിപ്പിക്കുന്നവർ) അപൂർവവും ഏറ്റവും വംശനാശഭീഷണി നേരിടുന്നതും വംശനാശഭീഷണി നേരിടുന്നതുമായ പ്രൈമേറ്റുകൾ ഈ വനങ്ങളിൽ മാത്രമേ കാണപ്പെടുന്നുള്ളൂ.
ഈർപ്പവും ഉഷ്ണമേഖലാ കാലാവസ്ഥയും ചുവന്ന മണ്ണും കനത്ത മഴയും പോലുള്ള അജിയോട്ടിക് ഘടകങ്ങൾ (കാലാവസ്ഥ, താപനില, മണ്ണ്, മഴ) പ്രദേശത്തെ വളരെയധികം സ്വാധീനിക്കുന്നു ഉഷ്ണമേഖലാ അർദ്ധ നിത്യഹരിത വനങ്ങളുടെ വിതരണംഇന്ത്യയിൽ
ഇന്ത്യയിൽ, ഉഷ്ണമേഖലാ അർദ്ധ നിത്യഹരിത വനങ്ങൾ പടിഞ്ഞാറൻ തീരം, അസം, കിഴക്കൻ ഹിമാലയത്തിന്റെ താഴ്ന്ന ചരിവുകൾ, ഒഡീഷ, ആൻഡമാൻ ദ്വീപ് എന്നിവിടങ്ങളിൽ വ്യാപിച്ചുകിടക്കുന്നു.
ഉഷ്ണമേഖലാ അർദ്ധ നിത്യഹരിത വനങ്ങളിൽ ഇന്ത്യൻ ഉപഭൂഖണ്ഡത്തിലെ പശ്ചിമഘട്ടവും ഉൾപ്പെടുന്നു.
അങ്ങനെ ജൈവ വൈവിധ്യത്തിന്റെ ലോകത്തിലെ എട്ട് 'ഹോട്ട്‌സ്‌പോട്ടുകളിൽ' ഒന്നാണിത്
അർദ്ധ ശലഭാസനം ഇംഗ്ലീഷ് വിലാസം https://ml.wikipedia.org/wiki/Ardha_Shalabhasana
ഇംഗ്ലീഷിൽ  Half-locust pose എന്നാണ് അറിയപ്പെടുന്നത്.
കമിഴ്ന്ന് കിടക്കുക.
കൈകള് മുഷ്ഠി ചുരുട്ടി അതത് തുടകൾക്ക് അടിയിൽ വയ്ക്കുക.
ശ്വാസം എടുത്തുകൊണ്ട് വലതുകാൽ മുട്ടുവളയാതെ പറ്റാവുന്നത്ര ഉയർത്തുക.
അഞ്ചോ ആറോ സെക്കന്റിനു ശേഷം ശ്വാസം വിട്ടുകൊണ്ട് പഴയ പടി വരിക.
മറ്റേ കാലുകൊണ്ടും ഇതേപോലെ ചെയ്യുക.
അർദ്ധചാലക ഉപകരണ ഫാബ്രിക്കേഷൻ ഇംഗ്ലീഷ് വിലാസം https://ml.wikipedia.org/wiki/Minimum_feature_size നാസയുടെ ഗ്ലെൻ റിസർച്ച് സെന്റർ ക്ലീൻ റൂം
അർദ്ധചാലക ഉപകരണങ്ങൾ നിർമ്മിക്കുന്നതിനുള്ള പ്രക്രിയയാണ് അർദ്ധചാലക ഉപകരണ ഫാബ്രിക്കേഷൻ , സാധാരണയായി ദൈനംദിന വൈദ്യുത, ഇലക്ട്രോണിക് ഉപകരണങ്ങളിൽ അടങ്ങിയിരിക്കുന്ന ഇന്റഗ്രേറ്റഡ് സർക്യൂട്ട് (ഐസി) ചിപ്പുകളിൽ ഉപയോഗിക്കുന്ന മെറ്റൽ-ഓക്സൈഡ്-അർദ്ധചാലക (എംഒഎസ്) ഉപകരണങ്ങൾ.
ഫോട്ടോലിത്തോഗ്രാഫിക്, കെമിക്കൽ പ്രോസസ്സിംഗ് ഘട്ടങ്ങളുടെ (ഉപരിതല പാസിവേഷൻ, തെർമൽ ഓക്സീകരണം, പ്ലാനർ ഡിഫ്യൂഷൻ, ജംഗ്ഷൻ ഇൻസുലേഷൻ എന്നിവ) ഒന്നിലധികം ഘട്ടങ്ങളായുള്ള ഒരു ശ്രേണിയാണിത്, ഈ സമയത്ത് ശുദ്ധമായ അർദ്ധചാലക വസ്തുക്കളാൽ നിർമ്മിച്ച ഒരു വേഫറിൽ ഇലക്ട്രോണിക് സർക്യൂട്ടുകൾ ക്രമേണ സൃഷ്ടിക്കുന്നു.
സിലിക്കൺ എല്ലായ്പ്പോഴും ഉപയോഗിക്കുന്നു, പക്ഷേ പ്രത്യേക ആപ്ലിക്കേഷനുകൾക്കായി വിവിധ സംയുക്ത അർദ്ധചാലകങ്ങൾ ഉപയോഗിക്കുന്നു.
കയറ്റുമതിക്ക് തയ്യാറായ പാക്കേജ് ചിപ്പുകൾ വരെ ആറ് മുതൽ എട്ട് ആഴ്ച വരെ എടുക്കുന്ന മുഴുവൻ ഉൽ‌പാദന പ്രക്രിയയും ഫൗണ്ടറികൾ അല്ലെങ്കിൽ ഫാബുകൾ എന്നും വിളിക്കപ്പെടുന്ന ഉയർന്ന പ്രത്യേക അർദ്ധചാലക ഫാബ്രിക്കേഷൻ പ്ലാന്റുകളിൽ നടത്തുന്നു.
ആധുനിക 14/10/7 എൻ‌എം നോഡുകൾ‌ പോലുള്ള കൂടുതൽ‌ നൂതന അർദ്ധചാലക ഉപകരണങ്ങളിൽ‌, ഫാബ്രിക്കേഷന് 15 ആഴ്ച വരെ എടുക്കാം, 11-13 ആഴ്ച ആണ് വ്യവസായ ശരാശരി.
നൂതന ഫാബ്രിക്കേഷൻ സൗകര്യങ്ങളോടെ ഉൽ‌പാദനം പൂർണ്ണമായും യാന്ത്രികമാണ്, കൂടാതെ ഉൽപ്പന്നം മെച്ചപ്പെടുത്തുന്നതിനായി ഹെർമെറ്റിക്കലി സീൽ ചെയ്ത നൈട്രജൻ പരിതസ്ഥിതിയിൽ (ശരിയായി പ്രവർത്തിക്കുന്ന ഒരു വേഫറിലെ മൈക്രോചിപ്പുകളുടെ അനുപാതം), യാന്ത്രിക മെറ്റീരിയൽ കൈകാര്യം ചെയ്യൽ സംവിധാനങ്ങൾ മെഷീനിൽ നിന്ന് മെഷീനിലേക്ക് വേഫറുകളുടെ ട്രാൻസ്പോട്ടേഷൻ ശ്രദ്ധിക്കുന്നു.
എല്ലാ യന്ത്രങ്ങളിലും ആന്തരിക നൈട്രജൻ അന്തരീക്ഷം അടങ്ങിയിരിക്കുന്നു.
യന്ത്രസാമഗ്രികൾക്കുള്ളിലെ വായു സാധാരണയായി ക്ലീൻ‌റൂമിലെ ചുറ്റുമുള്ള വായുവിനേക്കാൾ വൃത്തിയായി സൂക്ഷിക്കുന്നു.
ഈ ആന്തരിക അന്തരീക്ഷത്തെ ഒരു മിനി എൺവയ്ൺമെന്റ് എന്ന് വിളിക്കുന്നു.
ഉൽ‌പാദന യന്ത്രങ്ങൾക്കുള്ളിൽ അന്തരീക്ഷം നിലനിർത്താൻ ഫാബ്രിക്കേഷൻ പ്ലാന്റുകൾക്ക് വലിയ അളവിൽ ദ്രാവക നൈട്രജൻ ആവശ്യമാണ്, ഇത് നൈട്രജൻ ഉപയോഗിച്ച് നിരന്തരം ശുദ്ധീകരിക്കപ്പെടുന്നു.
വ്യവസായ നിലവാരം അനുസരിച്ച്, ടെക്നോളജി നോഡ് എന്നും അറിയപ്പെടുന്ന അർദ്ധചാലക നിർമ്മാണ പ്രക്രിയയുടെ ഓരോ തലമുറയും പ്രോസസിന്റെ ഏറ്റവും കുറഞ്ഞ സവിശേഷത വലുപ്പത്താൽ നിർണ്ണയിക്കപ്പെടുന്നു.
ടെക്നോളജി നോഡുകൾ, "പ്രോസസ് ടെക്നോളജീസ്" അല്ലെങ്കിൽ "നോഡുകൾ" എന്നും അറിയപ്പെടുന്നു, ഇത് സാധാരണ ട്രാൻസിസ്റ്റർ ഗേറ്റ് ദൈർഘ്യം നാനോമീറ്ററുകളാൽ (അല്ലെങ്കിൽ ചരിത്രപരമായി മൈക്രോമീറ്ററുകളിൽ) അതിന്റെ വലുപ്പത്തെ സൂചിപ്പിക്കുന്നു.
ആദ്യത്തെ മെറ്റൽ-ഓക്സൈഡ്-സിലിക്കൺ ഫീൽഡ്-ഇഫക്റ്റ് ട്രാൻസിസ്റ്ററുകൾ (മോസ്ഫെറ്റുകൾ) ഈജിപ്ഷ്യൻ എഞ്ചിനീയർ മുഹമ്മദ് എം. അറ്റല്ലയും കൊറിയൻ എഞ്ചിനീയർ ദാവോൺ കാങും ചേർന്ന് 1959 നും 1960 നും ഇടയിൽ ബെൽ ലാബിൽ ഫാബ്രിക്കേറ്റ് ചെയ്തതാണ്.
യഥാർത്ഥത്തിൽ രണ്ട് തരം മോസ്ഫെറ്റ് സാങ്കേതികവിദ്യ ഉണ്ടായിരുന്നു, പി‌എം‌ഒ‌എസ് (പി-ടൈപ്പ് എം‌ഒ‌എസ്), എൻ‌എം‌എസ് (എൻ-ടൈപ്പ് എം‌ഒ‌എസ്).
രണ്ട് തരങ്ങളും വികസിപ്പിച്ചെടുത്തത് അറ്റല്ലയും കാങും ആണ്, അവർ ആദ്യം മോസ്ഫെറ്റ് കണ്ടുപിടിച്ചപ്പോൾ പി‌എം‌ഒ‌എസ്, എൻ‌എം‌ഒ‌എസ് ഉപകരണങ്ങൾ 20 µm , 10 µm സ്കെയിലുകളിൽ ഫാബ്രിക്കേറ്റ് ചെയ്തു.
1963 ൽ ഫെയർ‌ചൈൽഡ് അർദ്ധചാലകത്തിൽ ചി-ടാങ് സാഹയും ഫ്രാങ്ക് വാൻലാസും ചേർന്ന് വികസിപ്പിച്ചെടുത്ത മോസ്ഫെറ്റ് സാങ്കേതികവിദ്യയായ സി‌എം‌ഒ‌എസ് വികസിപ്പിച്ചെടുത്തു.
1960 കളുടെ അവസാനത്തിൽ സി‌എം‌ഒ‌എസ് ആർ‌സി‌എ വാണിജ്യവൽക്കരിച്ചു.
1968 ൽ 4000 സീരീസ് ഇന്റഗ്രേറ്റഡ് സർക്യൂട്ടുകൾക്കായി ആർ‌സി‌എ വാണിജ്യപരമായി ഉപയോഗിച്ചു, നിരവധി വർഷങ്ങളിലേക്ക് 10µm പ്രക്രിയയിലേക്ക് ക്രമേണ സ്കെയിൽ ചെയ്യുന്നതിന് മുമ്പ് 20 µm പ്രക്രിയ ആരംഭിച്ചു.
അവലംബം ↑ Neurotechnology Group, Berlin Institute of Technology, IEEE Xplore Digital Library.
“ Regression Methods for Virtual Metrology of Layer Thickness in Chemical Vapor Deposition .”
January 17, 2014.
Retrieved November 9, 2015.
↑ ↑ https://pdfs.semanticscholar.org/5c00/0e7c2022761af486e82bceb6ba541e2bd6de.pdf ↑ 1 2 ↑ ↑
അർദ്ധനാരി (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Ardhanaari_(film)
സന്തോഷ് സൗപർണ്ണിക രചനയും സംവിധാനവും നിർവ്വഹിച്ച് 2012-ൽ പുറത്തിറങ്ങിയ മലയാളചലച്ചിത്രമാണ് അർദ്ധാരി .
ഹിജഡകളുടെ ജീവിതം പ്രമേയമായ ഈ ചിത്രത്തിൽ മനോജ് കെ. ജയൻ , തിലകൻ , സായികുമാർ , മണിയൻപിള്ള രാജു , മൈഥിലി , മഹാലക്ഷ്മി എന്നിവർ പ്രധാനവേഷങ്ങളിൽ അഭിനയിച്ചിരിക്കുന്നു.
എം.ജി. സൗണ്ട് ആൻഡ് ഫ്രേംസിന്റെ ബാനറിൽ ചിത്രം നിർമ്മിച്ചതും സംഗീതസംവിധാനം നിർവ്വഹിച്ചതും എം.ജി. ശ്രീകുമാറാണ് .
അഭിനേതാക്കൾ മനോജ് കെ. ജയൻ തിലകൻ സായികുമാർ മണിയൻപിള്ള രാജു മൈഥിലി മഹാലക്ഷ്മി സംഗീതം
"അർദ്ധനാരീശ്വരം" രാജീവ് ആലുങ്കൽ 2.
"കൈലാസം" പഴയിടം സോമരാജൻ 3.
"കൺകളിൽ" പഴയിടം സോമരാജൻ 4.
"മഞ്ജുളാ മഞ്ജുളാ" രാജീവ് ആലുങ്കൽ എം.ജി. ശ്രീകുമാർ 5.
"നറുതാലി" എം.ജി. ശ്രീകുമാർ 6.
"പതിനേഴ്" വി. മധുസൂദനൻ നായർ 7.
"പെയ്തൊടുങ്ങുന്നുവോ" വി. മധുസൂദനൻ നായർ എം.ജി. ശ്രീകുമാർ അവലംബം പുറത്തേക്കുള്ള കണ്ണികൾ അർദ്ധനാരി – മലയാളസംഗീതം.
അർദ്ധഗിരി ക്ഷേത്രം ഇംഗ്ലീഷ് വിലാസം https://ml.wikipedia.org/wiki/ArdhagiriTemple
അർദ്ധഗിരി ക്ഷേത്രം (Ardhagiri) എന്നറിയപ്പെടുന്ന ഈ ഹനുമാൻ ക്ഷേത്രം ഇന്ത്യൻ സംസ്ഥാനമായ ആന്ധ്രാപ്രദേശിലെ ചിറ്റൂർ ജില്ലയിൽ അരഗൊണ്ട ഗ്രാമത്തിലുള്ള അർദ്ധഗിരി കുന്നുകളിലാണ് സ്ഥിതിചെയ്യുന്നത്.
ഭാരതീയ വിശ്വാസമനുസരിച്ച് നാലു യുഗങ്ങളിൽ രണ്ടാമത്തേതായ ത്രേതായുഗവുമായി ബന്ധപ്പെട്ടുവരുന്ന ഒരു സംഭവത്തിൽ നിന്നാണ് അർദ്ധഗിരി എന്ന പേർ ലഭിക്കുന്നത്.
ഭഗവാൻ ഹനുമാൻ സഞ്ജീവനിയ്ക്കുവേണ്ടി ദ്രോണഗിരി മലയെ എടുത്തു കൊണ്ടു പോകുമ്പോൾ ഭഗവാൻ രാമന്റെ സഹോദരനായ ഭരതന് രാത്രിയിൽ ആരോ മലയെ ഉപദ്രവിക്കുന്നതായി തോന്നുകയുണ്ടായി.
പെട്ടെന്നുതന്നെ ഭരതൻ ഹനുമാനുനേരെ അസ്ത്രം തൊടുത്തു.
അക്കാരണത്താൽ മലയുടെ പകുതി ഭാഗം ആ സ്ഥലത്ത് നിലംപതിച്ചു.
അങ്ങനെയാണ് അർദ്ധഗിരി എന്ന പേർ ലഭിച്ചത്.
ആ പ്രദേശത്ത് ഉപയോഗിക്കുന്ന ഭാഷയിൽ അർദ്ധഗിരി എന്നു പറഞ്ഞാൽ പകുതി മലയെന്നാണർത്ഥം.
അപ്പോൾ മുതൽ അവിടെയുള്ള ജനങ്ങൾ ഹനുമാനെ വീര ആജ്ഞനേയസ്വാമി എന്ന നാമത്തിൽ പൂജിക്കാൻ തുടങ്ങി.
ലോകത്തെമ്പാടുമുള്ള ആളുകൾ ഈ ക്ഷേത്രത്തിനരികിലെ കുളത്തിൽ നിന്ന് ഔഷധജലത്തെ ശേഖരിക്കാൻ എത്താറുണ്ട്.
തൊലിപ്പുറത്തുണ്ടാകുന്ന പലവിധ രോഗങ്ങൾക്കും ഈ കുന്നിലെ മണ്ണും ഔഷധമായി ഉപയോഗിച്ചു വരുന്നു.
വിവിധതരത്തിലുള്ള ഔഷധസസ്യങ്ങളിൽ തട്ടി ഒലിച്ചുവരുന്ന ജലം കുളത്തിലിറങ്ങുന്നതുകൊണ്ടാണ് കുളത്തിലെ ജലത്തിന് ഔഷധഗുണം കൈവരുന്നത്.
ചിറ്റൂർ ജില്ലയിൽ കാണുന്ന മറ്റു ക്ഷേത്രങ്ങൾ പള്ളികൊണ്ടേശ്വർ ക്ഷേത്രം കനിപകം വിനായക ക്ഷേത്രം വകുള ദേവി ക്ഷേത്രം അളിപിരി ക്ഷേത്രം ബൊയകൊണ്ട ഗംഗമ്മ അവലംബം പുറത്തേക്കുള്ള കണ്ണികൾ Ardhagiri എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
അർദ്ധചാലകം ഇംഗ്ലീഷ് വിലാസം https://ml.wikipedia.org/wiki/Semiconductor
വൈദ്യുതിയെ ഭാഗികമായി മാത്രം കടത്തി വിടുന്ന പദാർത്ഥങ്ങൾ ആണ് അർദ്ധചാലകങ്ങൾ.
ഇവയുടെ ചാലകത(കണ്ടക്റ്റിവിറ്റി )ചാലകങ്ങളെക്കാൾ (കണ്ടക്ടർ )കുറവും കുചാലകങ്ങളെക്കാൾ (ഇൻസുലേറ്റർ )കൂടുതലും ആയിരിക്കും.
മറ്റൊരു വിധത്തിൽ പറഞ്ഞാൽ സാധാരണ താപനിലയിൽ ചാലകമായ ചെമ്പിന് കുബിക് സെന്റിമീറ്ററിൽ ഏകദേശം 0.0000017ഓം റെസിസ്റ്റൻസും ഇൻസുലേറ്റർ ആയ സ്ലേറ്റിന് ഏകദേശം 100000000ഓം റെസിസ്റ്റൻസും ഉള്ളപ്പോൾ അതേ താപനിലയിൽ അർദ്ധചാലകമായ ജെർമേനിയത്തിന്ഏകദേശം 60ഓം ആയിരിക്കും റെസിസ്റ്റൻസ് .
സിലിക്കൺ, ജെർമേനിയം തുടങ്ങിയ മൂലകങ്ങൾ അർദ്ധചാലകങ്ങൾക്കുദാഹരണമാണ്.
ഇലക്ട്രോണിക്സ് ഘടകങ്ങൾ (components )നിർമ്മിക്കുന്നതിന് അർദ്ധചാലകങ്ങൾ ഉപയോഗിച്ച് വരുന്നു.
അർദ്ധചാലകങ്ങളുടെ താപനിലയും ചാലകതയും (കണ്ടക്റ്റിവിറ്റി )തമ്മിലുള്ള ബന്ധം:
താപനില വ്യതിയാനപ്പെടുന്നതിനനുസരിച്ച് അർദ്ധചാലകങ്ങളുടെ കണ്ടക്റ്റിവിറ്റിയും വ്യത്യാസപ്പെടുന്നു.
0° ഊഷ്മാവിൽ അർദ്ധചാലകങ്ങളുടെ ചാലകത വളരെ കുറവാണ്.
ഈ സമയം ഇത് ഒരു ഇൻസുലേറ്ററിന്റെ സ്വഭാവം കാണിക്കുന്നു.
ഊഷ്മാവ് ഉയരുന്തോറുംഅർദ്ധചാലകങ്ങളുടെ ചാലകത വർദ്ധിക്കുന്നു.
മോണോക്രിസ്റ്റലിൻ സിലിക്കണിന്റെ ഒരു കഷണം അർദ്ധചാലകപ്രഭാവം
അർദ്ധചാലകങ്ങളുടെ ചാലകത താപനിലക്കനുസരിച്ച് വർദ്ധിക്കുന്നു.
ഈ പ്രതിഭാസത്തെയാണ്‌ അർദ്ധചാലകപ്രഭാവം എന്നു പറയുന്നത്.
1833-ൽ മൈക്കൽ ഫാരഡെയാണ്‌ ഈ പ്രതിഭാസം ആദ്യമായി വിശദീകരിച്ചത്.
അർദ്ധചാലകങ്ങൾ(സെമികണ്ടക്ടറുകൾ)ക്ക് ചാലകത ലഭ്യമാക്കാൻ പ്രധാനമായി രണ്ടു രീതികളാണ് അവലംഭിക്കുന്നത്, അർദ്ധചാലകങ്ങളുടെ ആറ്റങ്ങളോട് സഹസംയോജകബന്ധനരീതിയിൽ ബാഹ്യഷെല്ലിൽ, അഞ്ച് 
ഇലക്ട്രോണുള്ള ആറ്റം സംയോജിപ്പിക്കുന്നതിലൂടെ,അധികമായി വരുന്ന ഒരു ഇലക്ടോണിനെ ഉപയോഗപ്പെടുത്തിയോ,അർദ്ധചാലകവുമായി ബാഹ്യഷെല്ലിൽ മുന്ന് ഇലക്ട്രോണുള്ള ആറ്റവുമായി സംയോജിപ്പിക്കുന്നതിലുടെ സൃഷ്ടിക്കപ്പെടുന്ന ഒരു ഇലക്ട്രോൺകൂടി സ്വീകരിക്കുവാനുള്ള ഇടമോ ആണ് അർദ്ധചാലകങ്ങളുടെവൈദ്യുതചാലകതയുടെ നിദാനം, ഇപ്രകാരം ചാലകതവർദ്ധിപ്പിക്കുന്ന പ്രവൃത്തിയെ ഡോപ്പിങ് എന്നറിയപ്പെടുന്നു.
അനുയോജ്യമായ മൂലകങ്ങൾ ചേർത്ത് p ടൈപ്പ് n ടൈപ്പ് 
എന്നിങ്ങനെ ഡോപ്പ് ചെയ്യാം.
ഈ കണ്ടുപിടിത്തമാണ് ഡയോഡ്,ട്രാൻസിസ്റ്റർ എന്നിവയുടെ നിർമ്മാണത്തിലേക്ക് നയിച്ചത്.
അവലംബം ↑ http://www.computerhistory.org/semiconductor
അർദ്ധചാലക ഉത്പന്നങ്ങളുടെ വിൽപ്പനയിൽ മുൻപന്തിയിൽ നിൽക്കുന്ന കമ്പനികളുടെ പട്ടിക ഇംഗ്ലീഷ് വിലാസം https://ml.wikipedia.org/wiki/Semiconductor_sales_leaders_by_year
അർദ്ധചാലക ഉത്പന്നങ്ങളുടെ വിൽപ്പനയിൽ ഏറ്റവും മുൻപന്തിയിൽ നിൽക്കുന്ന 10 മുതൽ 25 അർദ്ധചാലക കമ്പനികളുടെ പട്ടികയാണ് ഇത്.
ഐസപ്‌പ്ലൈയുടെ (iSuppli) വിശകലന റിപ്പോർട്ട് 2011ലെ റാങ്ക്
( ഫൗണ്ട്രികളെ ഉൾപ്പെടുത്തിയിട്ടിയില്ല) റാങ്ക് 2011 റാങ്ക് 2010 കമ്പനി രാജ്യം വിറ്റുവരവ് (ദശലക്ഷം $ USD ) 2011/2010 മാറ്റം മാർക്കറ്റ് ഷെയർ 1 1 ഇന്റൽ കോർപ്പറേഷൻ (1) USA 49 685 +23.0% 15.9% 2 2 സാംസങ് ഇലക്ട്രോണിക്സ് ദക്ഷിണകൊറിയ 29 242 +3.0% 9.3% 3 4 ടെക്സസ് ഇൻസ്ട്രുമെന്റ്സ് (2) USA 14 081 +8.4% 4.5% 4 3 തോഷിബ സെമിക്കണ്ടക്ടർ ജപ്പാൻ 13 362 +2.7% 4.3% 5 5 റെനെസാസ് ഇലക്ട്രോണിക്സ് ജപ്പാൻ 11 153 -6.2% 3.6% 6 9 ക്വാൾക്കോം (3) USA 10 080 +39.9% 3.2% 7 7 എസ്.റ്റി.
മൈക്രോഇലക്ട്രോണിക്സ് ഫ്രാൻസ് ഇറ്റലി 9 792 -5.4% 3.1% 8 6 ഹൈനിക്സ് ദക്ഷിണകൊറിയ 8 911 -14.2% 2.8% 9 8 മൈക്രോൺ ടെക്നോളജി USA 7 344 -17.3% 2.3% 10 10 ബ്രോഡ്കോം USA 7 153 +7.0% 2.3% 11 12 എ.എം.ഡി. USA 6 483 +2.2% 2.1% 12 13 ഇൻഫീനിയോൺ ടെക്നോളൊജീസ് ജർമനി 5 403 -14.5% 1.7% 13 14 സോണി ജപ്പാൻ 5 153 -1.4% 1.6% 14 16 ഫ്രീസ്കേയ്‌ൽ സെമികണ്ടക്ടർ USA 4 465 +2.5% 1.4% 15 11 എല്പിഡ മെമ്മറി ജപ്പാൻ 3 854 -40.2% 1.2% 16 17 എൻ.എക്സ്.പി. നെതർലാൻഡ്സ് 3 838 -4.7% 1.2% 17 20 എൻവിഡിയ USA 3 672 +14.9% 1.2% 18 18 മാർവെൽ USA 3 448 -4.4% 1.1% 19 26 ഓൺ സെമി (4) USA 3 423 +49.4% 1.1% 20 15 പാനസോണിക്ക് ജപ്പാൻ 3 365 -32.0% 1.1% 21 21 റോം സെമിക്കണ്ടക്ടർ ജപ്പാൻ 3 187 +2.2% 1.0% 22 19 മീഡിയടെക് തായ്‌വാൻ 2 952 -16.9% 0.9% 23 28 നിഷിയ ജപ്പാൻ 2 936 +34.1% 0.9% 24 23 അനലോഗ് ഡിവൈസസ് USA 2 846 -0.6% 0.9% 25 22 ഫ്യൂജിത്സു സെമിക്കണ്ടക്ടഴ്സ് ജപ്പാൻ 2 742 -0.5% 0.9% മറ്റു കമ്പനികളെല്ലാം കൂടി 95 610 -0.5% 30.7% മൊത്തം 311 360 1.3% 100.0%
കുറിപ്പ്: (1) ഇന്റൽ ഇൻഫീനിയോൺ ടെക്നോളജീസിന്റെ വയർലെസ് വിഭാഗം ഏറ്റെടുത്തു.
(2) ടെക്സസ് ഇൻസ്ട്രുമെന്റ്സ് നാഷണൽ സെമിക്കണ്ടക്ടർ കമ്പനിയെ ഏറ്റെടുത്തു.
(3) ക്വാൾക്കോം അഥേറോസ് കമ്മ്യൂണിക്കേഷൻസിനെ ഏറ്റെടുത്തു.
(4) ഓൺ സെമി സാനിയോയുടെ അർദ്ധചാലകവിഭാഗത്തെ ഏറ്റെടുത്തു.
അവലംബം ↑ IHS iSuppli Semiconductor preliminary rankings for 2011
അർദ്ധനാരീശ്വരൻ ഇംഗ്ലീഷ് വിലാസം https://ml.wikipedia.org/wiki/Ardhanari
പകുതി സ്ത്രീയും പകുതി പുരുഷനുമായ ദേവതയാണ്‌ അർദ്ധനാരീശ്വരൻ .
പ്രകൃതിപുരുഷ ഏകത്വം എന്ന സങ്കൽപ്പത്തിൽ ഉള്ള ശിവപാർവതിമാരുടെ സംയോജിത രൂപമാണിത്.
ചിത്രങ്ങളിലും മറ്റും നേർപകുതിയായാണ് ചീത്രീകരിക്കുന്നത്.
സ്ത്രീയും പുരുഷനും ട്രാൻസ്ജെന്ഡറുമെല്ലാം തുല്യരാണ് എന്ന സങ്കൽപ്പത്തിന്റെ പൗരാണിക രൂപമാവാം ഇത്.
പ്രധാനമായും ഇന്ത്യയിൽ, പ്രത്യേകിച്ച് ദക്ഷിണേന്ത്യയിൽ ആരാധിക്കപ്പെട്ടിരുന്ന ഒരു ദ്രാവിഡ ദേവതയാണിത്.
അവാച്യമായ പ്രണയ സാഫല്യത്തിന്റെ ഈശ്വരഭാവമാണ് അർദ്ധനാരീശ്വരൻ.
ശ്രീപാർവ്വതിയുടെ ആജ്ഞയനുസരിച്ച് ദുർഗ്ഗാഭഗവതി മഹിഷാസുരനെ വധിച്ചു.
ഇതിൽ പരമശിവന് അഭിമാനവും സന്തുഷ്ടിയുമുണ്ടായി.
തന്റെ ഭാര്യയുടെ ആത്മരൂപമായ ദുർഗ്ഗയോട് അമിതമായ പ്രേമപാരവശ്യം തോന്നി.
ശിവൻ വേഗം അരുണാചലത്തിൽ തപസ്സനുഷ്ടിക്കുന്ന ഭാര്യ പാർവ്വതിയുടെ അടുത്തെത്തി.
ഇരുവരും ആലിംഗനബദ്ധരായി.
ശ്രീപാർവ്വതിയെ ശിവൻ തന്റെ മടിയിൽ ഇടത്തെ തുടയിൽ ഇരുത്തി.
പാർവ്വതിയാകട്ടെ ആ ശരീരത്തിൽ ലയിച്ച് ചേർന്നു.
ആ ശരീരത്തിന്റെ വലത് ഭാഗം ശിവചിഹ്നങ്ങളായ ജഡ , സർപ്പം തുടങ്ങിയവയും ഇടത് ഭാഗം പാർവ്വതിയുടെ സ്ത്രീരൂപമായും കൂടിച്ചേർന്നു.
പാർവ്വതി പരമേശ്വരന്മാരുടെ പ്രണയസാഫല്യത്തിന്റെ പരമാത്മ ഭാവമാണ് അർദ്ധനാരീശ്വരൻ.
പ്രകൃതിപുരുഷ സംയോഗം ആണ് ഇതെന്ന് താന്ത്രികർ വിശ്വസിക്കുന്നു.
പുരാതന കാലം മുതൽക്കേ തുടർന്നു പോരുന്ന ഈ ആരാധനാരീതി ചരിത്രാതീതകാലം മുതലുള്ള മാനവൻറെ സ്ത്രീ-പുരുഷ-ട്രാൻസ്ജെൻഡർ  സമഭാവനയുടെ ദൃഷ്ടാന്തമായി ചൂണ്ടിക്കാണിക്കാവുന്നതാണ്.